**Jari Kauppila** (s. 23. helmikuuta 1974 Lammi) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan SM-liigassa yhteensä 769 runkosarjaottelua tehopistein 150+247=397 ja keräten 906 jäähyminuuttia, 50 playoff-ottelua tehopistein 5+13=18 ja keräten 60 jäähyminuuttia sekä 12 liigakarsintaottelua tehopistein 5+1=6 ja keräten 14 jäähyminuuttia. Kauppila pelasi urallaan myös seitsemänä kautena Ruotsissa. Hänet tunnettiin kahden suunnan sentterinä, jonka vahvuuksiin kuului pelinrakentaminen, kädet ja aloittaminen. Kauppila tunnettiin myös varsin oikukkaana luonnepelaajana*kenen mukaan?* ja hän keräsi myös melko paljon jäähyminuutteja. Tällä hetkellä hän toimii SM-liigajoukkue Jukureiden apuvalmentajana.

Ura
---

### Seuraura

Kauppila oli Kiekkoreippaan kasvatti. Hän teki Hockey Reipas -nimellä pelanneessa joukkueessa SM-liigadebyyttinsä vain 17-vuotiaana kaudella 1991–1992, jolloin Kauppila sai SM-liigassa tililleen 12 runkosarjaottelua. Kausi 1992–1993 Reipas Lahdessa oli kuitenkin hänen varsinainen tulokaskautensa SM-liigassa ja se toi Kauppilalle 43 runkosarjaottelussa tehot 2+5=7 sekä kuudessa playoff-ottelussa tehot 2+1=3. Kaudella 1993–1994 hän jakoi kymmenellä osumallaan Reippaan sisäisen maalipörssin kolmannen sijan kolmen muun pelaajan kanssa.

Kaudeksi 1994–1995 Kauppila siirtyi Hämeenlinnan Pallokerhoon. Seuraavalla kaudella 1995–1996 hän voitti SM-liigan jäähypörssin 111 minuutillaan. Kauden 1996–1997 päätteeksi Kauppila voitti SM-pronssia. Kaudella 1997–1998 hän voitti HPK:n sisäisen piste- ja syöttöpörssin tehoilla 12+22=34. Kauppila edusti HPK:ta kauden aikana myös EHL:ssä. Kaudella 1998–1999 hän jatkoi uraansa Jokereissa, jossa Kauppila teki SM-liigan yhden kauden piste-ennätyksensä tehoilla 11+33=44, joilla hän oli joukkueen paras syöttäjä ja kolmanneksi paras pistemies. Kauppila edusti Jokereita myös EHL:ssä. Kaudella 1998–1999 hän teki SM-liigan runkosarjassa vain 24 tehopistettä, mutta ne riittivät kuitenkin Jokereiden sisäisen pistepörssin neljänteen sijaan. Kevään 2000 pudotuspeleissä Kauppila jäi kokonaan ilman tehopisteitä. Hän voitti kauden päätteeksi SM-hopeaa.

Kaudeksi 2000–2001 Kauppila siirtyi Helsingin IFK:hon. Hänet hankittiin joukkueeseen peliä tekeväksi sentteriksi, mutta Kauppila ei kuitenkaan vastannut häneen kohdistuneisiin odotuksiin ja Kauppilan rooli myös pieneni kauden edetessä. Tammikuussa 2001 Kauppila siirtyi suuremman peliajan perässä Ruotsiin ja Elitserien-joukkue Luleå HF:ään paikkaamaan Jiří Kučeran loukkaantumista. Hän jatkoi joukkueessa myös kaudella 2001–2002.

Kauppila palasi kaudeksi 2002–2003 Lahteen ja siirtyi kaksivuotisella sopimuksella Pelicansin joukkueeseen. Hän nousi joukkueen kapteeniksi ja jakoi Pelicansin sisäisen pistepörssin voiton Toni Saarisen kanssa tehoilla 9+20=29, vaikka Kauppila siirtyikin siirtotakarajalla loppukaudeksi vuokralla HIFK:hon paikkaamaan Tuomo Ruudun loukkaantumista. Kaudella 2003–2004 hän jatkoi Pelicansin kapteenina. Kauppila voitti joukkueen sisäisen pistepörssin tehoilla 13+15=28. Hänen osoitteensa kuitenkin vaihtui jälleen siirtotakarajalla, kun Kauppila siirtyi kevääseen 2005 asti ulottuneella sopimuksella Elitserien-joukkue Leksands IF:ään. Hän ei kuitenkaan pelannut siellä enää toista sopimuskauttaan Leksandin pudottua kauden päätteeksi HockeyAllsvenskaniin.

Toukokuussa 2004 Kauppila teki 1+1-vuotisen sopimuksen Turun Palloseuran kanssa. Hän oli kaudella 2004–2005 tehoilla 14+16=30 joukkueen toiseksi paras maalintekijä ja jakoi sisäisen pistepörssin kolmannen sijan Ville Vahalahden kanssa. Huhtikuussa 2004 TPS käytti Kauppilan sopimuksessa olleen option ja teki vuoden mittaisen jatkosopimuksen hänen kanssaan. Kaudella 2005–2006 hän pelasi pääasiassa joukkueen kakkosketjussa ja oli TPS:n paras syöttäjä ja toiseksi paras pistemies Kai Nurmisen jälkeen tehoilla 10+19=29.

Kaudeksi 2006–2007 Kauppila siirtyi kaksivuotisella sopimuksella Elitserien-joukkue HV71:een. Hän voitti jälkimmäisen sopimuskautensa 2006–2007 päätteeksi Ruotsin-mestaruuden. Kaudeksi 2008–2009 Kauppila palasi kaksivuotisella sopimuksella Pelicansiin.

Kahden Pelicansissa vietetyn vuoden jälkeen Kauppila siirtyi 1+1-vuotisella sopimuksella Allsvenskan-joukkue Tingsryds AIF:ään kaudeksi 2010–2011. Hän oli tehoilla 10+20=36 joukkueen paras syöttäjä ja jakoi Tingsrydin sisäisen pistepörssin voiton Teemu Elomon kanssa. Kahden siellä pelatun kauden jälkeen Kauppila palasi try-outin kautta Pelicansiin kaudeksi 2012–2013.

Kaudeksi 2013–2014 Kauppila siirtyi vuoden mittaisella sopimuksella Mestis-joukkue KooKoohon. Hänet nimettiin joukkueen kapteeniksi. Kauppila voitti kauden päätteeksi Mestiksen-mestaruuden ja hän lopetti pelaajauransa 40-vuotiaana kevääseen 2014.

Kauppila siirtyi KooKoon apuvalmentajaksi Petri Mattilan johtamaan valmennustiimiin kesäkuussa 2014. Hän voitti kauden 2014–2015 päätteeksi Mestis-hopeaa. KooKoo nostettiin kaudeksi 2015–2016 SM-liigaan ja Kauppila jatkoi joukkueen apuvalmentajana.

### Maajoukkueura

Kauppila pelasi alle 20-vuotiaiden MM-kilpailuissa vuonna 1994. Suomen A-maajoukkueessa hän pelasi yhteensä 34 ottelua tehopistein 7+10=17.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1991–1992 | Reipas | SM-liiga | 12 | 0 | 0 | 0 | 0 | – | – | – | – | – |
| 1992–1993 | Reipas | SM-liiga | 43 | 2 | 5 | 7 | 18 | – | – | – | – | – |
| 1993–1994 | Reipas | SM-liiga | 43 | 10 | 4 | 14 | 80 | – | – | – | – | – |  |  |  |  |  |  | JMM | 7 | 1 | 0 | 1 | 6 |
| 1994–1995 | HPK | SM-liiga | 48 | 4 | 11 | 15 | 40 | – | – | – | – | – |
| 1995–1996 | HPK | SM-liiga | 49 | 10 | 8 | 18 | 111 | 9 | 0 | 2 | 2 | 16 |
| 1996–1997 | HPK | SM-liiga | 43 | 13 | 21 | 34 | 86 | 10 | 2 | 4 | 6 | 2 |
| 1997–1998 | HPK | SM-liiga | 48 | 12 | 22 | 34 | 53 | – | – | – | – | – |
| 1998–1999 | Jokerit | SM-liiga | 51 | 11 | 33 | 44 | 64 | 3 | 0 | 2 | 2 | 6 |
| 1999–2000 | Jokerit | SM-liiga | 49 | 9 | 15 | 24 | 58 | 11 | 0 | 0 | 0 | 8 |
| 2000–2001 | HIFK | SM-liiga | 38 | 8 | 9 | 17 | 50 | – | – | – | – | – |
|  | Luleå HF | Elitserien | 10 | 3 | 2 | 5 | 9 | 12 | 0 | 1 | 1 | 16 |
| 2001–2002 | Luleå HF | Elitserien | 50 | 11 | 6 | 17 | 34 | 6 | 1 | 0 | 1 | 6 |
| 2002–2003 | Pelicans | SM-liiga | 37 | 9 | 20 | 29 | 38 | – | – | – | – | – |
|  | HIFK | SM-liiga | 14 | 3 | 5 | 8 | 6 | 2 | 0 | 1 | 1 | 2 |
| 2003–2004 | Pelicans | SM-liiga | 45 | 13 | 15 | 28 | 32 | – | – | – | – | – |
|  | Leksands IF | Elitserien | 7 | 3 | 1 | 4 | 6 | – | – | – | – | – |
| 2004–2005 | TPS | SM-liiga | 50 | 14 | 16 | 30 | 30 | 5 | 1 | 0 | 1 | 12 |
| 2005–2006 | TPS | SM-liiga | 56 | 10 | 19 | 29 | 80 | 2 | 2 | 0 | 2 | 4 |
| 2006–2007 | HV71 | Elitserien | 55 | 10 | 13 | 23 | 22 | 14 | 3 | 5 | 8 | 10 |
| 2007–2008 | HV71 | Elitserien | 54 | 5 | 14 | 19 | 63 | 17 | 2 | 4 | 6 | 6 | Le Mat-pokalen |
| 2008–2009 | Pelicans | SM-liiga | 57 | 9 | 18 | 27 | 46 | 8 | 0 | 4 | 4 | 10 |
| 2009–2010 | Pelicans | SM-liiga | 58 | 13 | 20 | 33 | 78 | – | – | – | – | – |
| 2010–2011 | Tingsryds AIF | Allsvenskan | 52 | 10 | 26 | 36 | 82 | – | – | – | – | – |
| 2011–2012 | Tingsryds AIF | Allsvenskan | 47 | 0 | 18 | 18 | 36 | – | – | – | – | – |
| 2012–2013 | Pelicans | SM-liiga | 28 | 0 | 6 | 6 | 36 | – | – | – | – | – |
| 2013–2014 | KooKoo | Mestis | 52 | 7 | 27 | 34 | 38 | 16 | 4 | 9 | 13 | 16 |
| 18 kautta | yhteensä | SM-liiga | 769 | 150 | 247 | 397 | 906 | 50 | 5 | 13 | 18 | 60 |
| 5 kautta | yhteensä | Elitserien | 176 | 32 | 36 | 68 | 134 | 49 | 6 | 10 | 16 | 38 |

Lähteet
-------

* Jari Kauppila The Internet Hockey Databasessa (englanniksi)
* Jari Kauppila *Elite Prospects*. Everysport Media Group AB.  (englanniksi)

### Viitteet

1. ↑  Lammin Moukarin viimeiset heilahdukset  11.3.2013. Kiekkoaktivisti.  Arkistoitu 6.3.2016. Viitattu 8.6.2014.
2. ↑  Jari Kauppila – Jatkoaika.com – Kaikki jääkiekosta[vanhentunut linkki]
3. 1 2 3 4 5  Jari Kauppila *Elite Prospects*. Everysport Media Group AB.  (englanniksi)
4. ↑  Vuori, Mikko: IFK:n syyskausi *Jatkoaika.com*.  21.1.2001. Viitattu 30.12.2014.
5. ↑  Jari Kauppila siirtyy Luulajaan  24.1.2001. Jatkoaika.com. Viitattu 8.6.2014.
6. ↑  Pelicans julkisti ensimmäiset vahvistukset  17.4.2002. Jatkoaika.com. Viitattu 8.6.2014.
7. ↑  Jari Kauppila IFK:hon  21.1.2003. Jatkoaika.com. Viitattu 8.6.2014.
8. ↑  Pelicans isoilla pelaajakaupoilla  30.1.2004. Jatkoaika.com. Viitattu 8.6.2014.
9. ↑  Jari Kauppila ja Kimmo Eronen Tepsiin  13.5.2004. Jatkoaika.com. Viitattu 8.6.2014.
10. ↑  Jari Kauppila jatkaa Turussa  4.4.2005. Jatkoaika.com. Viitattu 8.6.2014.
11. ↑  Lappi, Ilkka: TPS-pelaajat suurennuslasin alla  12.4.2006. Jatkoaika.com. Viitattu 8.6.2014.
12. ↑  Jari Kauppila HV-71:n riveihin  19.4.2006. Jatkoaika.com. Viitattu 8.6.2014.
13. ↑  Pelicans pestasi Kauppilan ja Pirjetän  30.4.2008. Jatkoaika.com. Viitattu 8.6.2014.
14. ↑  Pettersson, Robert: Han blir Tingsryds stjärnvärvning *Hockeysverige.se*.  15.5.2010. NewsMe. Viitattu 8.6.2014. (ruotsiksi)[vanhentunut linkki]
15. ↑  Jari Kauppilan ura jatkuu Allsvenskanissa  15.5.2010. Jatkoaika.com. Viitattu 8.6.2014.
16. ↑  Jari Kauppila sai SM-liigasopimuksen  20.8.2012. Jatkoaika.com. Viitattu 8.6.2014.
17. ↑  KooKoo vahvistuu konkari-Kauppilalla ja kanadalaispuolustajalla  3.6.2013. Jatkoaika.com. Viitattu 8.6.2014.
18. ↑  Henri Tammisen sopimukselle jatkoa – Kauppila kapteeniksi  29.8.2013. Jatkoaika.com. Viitattu 8.6.2014.
19. ↑  IS: KooKoon kapteenin ura päätökseensä  15.4.2014. Jatkoaika.com. Viitattu 8.6.2014.
20. ↑  KooKoolle kokenut nikkarivahti  13.4.2014. Jatkoaika.com. Viitattu 13.6.2014.
21. ↑  Sundstén, Michael: Tehokkaimmat Leijonat halki historian – Selänne toisena *TS Kiekko*.  17.2.2014. Turun Sanomat.  Arkistoitu 12.8.2014. Viitattu 8.6.2014.


|  |  |  |
| --- | --- | --- |
| Edeltäjä:**Toni Koivunen** | **Pelicansin kapteeni SM-liigassa**2002–2004 | Seuraaja:**Santeri Heiskanen** |

Jukurit – SM-liiga
6 Nordsäter |
7 Vold Engebråten |
8 Soini |
17 Mäkinen |
18 Sandvik |
19 Häkkilä |
20 Puistola |
23 Nässén |
25 Jormakka |
26 Immonen |
27 Oden |
28 Peltomäki |
32 Hynninen |
34 O. Kovařčík |
36 Ruusu |
40 Korhonen |
54 Piitulainen |
60 Lundgren (**A**) |
61 Pitkänen |
71 Romppanen |
77 Mäkiaho |
87 M. Kovařčík |
88 Huuhtanen |
91 Helenius |
92 Salonen |
95 Batņa |
98 Larsen |
-- Leppänen  

Valmentajat Jokinen – Lydman – Tarvainen – Hyvärinen – Forssell – Mäntylä